Eram în clasa a opta când am învățat să programez.
Prima oară, am învăţat cum să fac
să apară pe ecran un cerc verde şi un pătrat roşu.
Pur şi simplu, înveţi nişte lecţii, care nu sunt foarte multe,
şi, într-un final, ajungi într-un punct când poţi face aproape orice vrei.
Informatica înseamnă să înveţi cum funcţionează şi cum gândeşte un computer,
astfel încât să îl poţi învăţa să facă lucruri noi.
Este chiar uimitor ce poţi face în prezent cu informatica.
Cred că e lucrul cel mai apropiat de o putere supraomenească.
(Tanya: student la Informatică) În următoarea oră, vom juca un joc
care vă va învăţa conceptele de bază ale programării.
De obicei, programarea se face în text, dar noi vom folosi Blockly,
care foloseşte blocuri vizuale, pe care le glisezi şi fixezi pentru a scrie programe.
În realitate, tu tot scrii coduri.
Pentru început, vom scrie cod pentru un program care va ajuta
această pasăre furioasă să treacă printr-un labirint, ca să ajungă la porcul rău care i-a furat ouăle.
Blockly este împărţit în trei părţi principale.
În partea stângă se află labirintul păsării, unde va rula programul.
Instrucţiunile pentru fiecare nivel sunt scrise sub labirint.
Această zonă de mijloc este caseta cu instrumente,
şi fiecare dintre aceste blocuri reprezintă o comandă pe care pasărea o poate înţelege.
Spaţiul alb din dreapta se numeşte spaţiul de lucru
şi aici este locul unde vom construi programul nostru.
Dacă aş trage blocul "mutare" în spaţiul de lucru şi aş apăsa "execută", ce se întâmplă?
Pasărea se parcurge înainte un pătrat de pe grilă.
Şi dacă vreau ca pasărea să mai facă ceva după parcurgerea unui pătrat înainte?
Pot adăuga un alt bloc la programul nostru.
Voi alege blocul "întoarcere la dreapta" şi îl voi glisa dedesubtul
blocului "mutare" până când apare săgeata galbenă
şi apoi îl voi fixa, iar cele două blocuri se vor prinde unul de celălalt.
Când apăs din nou "execută", pasărea va efectua comenzile care aşezate una peste cealaltă,
de sus în jos, în spaţiul nostru de lucru.
Dacă doriţi vreodată să ştergeţi un bloc,
doar scoateţi-l din stivă şi duceţi-l la coşul de gunoi.
După ce aţi apăsat "execută", puteţi oricând apăsa butonul "resetare" pentru a readuce pasărea la început.
Acum, haideţi să prindem porcii aceia!